cyanic-selkie/wikianc huggingface dataset:
ஒருக் தெமூர் கான்
ஒருக் தெமூர் கான் (Ёлтөмөр хаан ; ) (1379–1408) என்பவர் வடக்கு யுவான் அரசமரபின் ஒரு கானாவார். இவர் 1402 - 1408இல் ஆட்சி புரிந்தார். தைமூரிய அரசமரபின் தொகுக்கப்பட்ட வரலாற்றுப் பதிவுகளில் ஒருக் தெமூர் என்பவர் ஒக்தாயி கானின் ஒரு வழித்தோன்றல் எனக் குறிப்பிடப்பட்டுள்ளது. இவர் உகேச்சி காசிகா அல்லது குலிச்சி (மொங்கோலியம்: γuyilinči ), என்றும் ஒருவேளை அறியப்பட்டு இருந்திருக்கலாம். துங்குசிக் மொழிகளில் "காசிகா" என்பதன் பொருள் இளவரசர் என்பதாகும். இவர் ஒயிரட்களின் ஒரு தலைவர் ஆவார். குறிப்பாக ஒயிரட்களின் தோர்கூத் இனத்தின் தலைவர் ஆவார். உகேச்சி காசிகா என்பவர் ஒருக் தெமூராக இல்லாதிருக்கவும் வாய்ப்பு இருந்துள்ளது. கிழக்கு மங்கோலியர்களின் ஒரு கைப்பாவை கானாக ஒருக் தெமூரை ஆக்குவதற்கு ஆதரவளித்த ஓர் அனுகூலம் பெற்ற ஒயிரட் மந்திரியாக இருந்திருக்க வாய்ப்பு இருந்துள்ளது. ஒருக் தெமூர் அரிக் போகே அல்லது செங்கிஸ் கானின் தம்பியான கசர் அல்லது தெமுகேயின் வழித் தோன்றலாக இருந்திருக்க வாய்ப்புள்ளது. இவ்வாறாக இன்றும் இவர் ஓர் ஒயிரட் இனத்தவரா அல்லது செங்கிஸ் கானின் வழித்தோன்றலா என்பது தெளிவாகத் தெரியவில்லை.
ஆட்சி
கிழக்கு மங்கோலியர்களின் சிங்சாங்காக அசுத் இனத்தின் அருக்தையைக் குலிச்சி நியமித்தார். மிங் வரலாற்றுப் பதிவுகளின் படி, இவர் ஒரு "தாதரைக்" (கிழக்கு மங்கோலியர்) கானாக முன்மொழிந்து இருக்கலாம் என்று கருதப்படுகிறது. சீனாவின் யோங்லே பேரரசர் குலிச்சியுடனும், அவரது முதன்மை ஆதரவாளரான அருக்தையுடனும் மிங் சீனத் திறை செலுத்தும் அமைப்புக்குள் ஒரு உறவு முறையை நிறுவத் தொடர்பு முயற்சிகளை மேற்கொண்டார். ஆனால், குலிச்சியும் அருக்தையும் இதை நிராகரித்தனர். இவர்கள் அமியின் இளவரசரான என்கே தெமூரையும் ஒரு வேளை விடம் வைத்துக் கொன்றனர். என்கே தெமூர் மிங்குடன் கூட்டணி வைத்து இருந்தார். எனினும், போர்சிசின் மன்னனான ஒல்ஜெயி தெமூர் கானால் குலிச்சி 1403இல் தோற்கடிக்கப்பட்டார். 1408இல் இவரது முந்தைய சிங்சாங்கும், நோயனுமான அருக்தைக்கும் இவருக்கும் இடையில் ஒரு சண்டை ஏற்பட்டதற்குப் பிறகு குலிச்சியை அருக்தை கொன்றார். குலிச்சிக்குப் பிறகு இவரது மகன் எசேகு (இ. 1425) ஆட்சிக்கு வந்தார்.
எம். எஸ். நாகராஜ ராவ்
'''எம். எஸ். நாகராஜ ராவ் (Mirle Srinivasa Nagaraja Rao''') (3 சூன் 1932 – 24 டிசம்பர் 2011) தொல்லியல் ஆய்வாளரும், இந்தியத் தொல்லியல் ஆய்வகத்தின் தலைமை இயக்குநராக 1984 முதல் 1987-ஆம் ஆண்டு முடிய பணியாற்றியவர்.
கர்நாடகா மாநிலத்தின் மண்டியா நகரத்தில் 1932-இல் பிறந்த நாகராஜ ராவ் புனே பல்கலைகழகத்தில் முனைவர் பட்டம் பெற்றவர். பின்னர் கர்நாடகா மாநில தொல்லியல் துறையின் கல்வெட்டியல் பிரிவில் பணியில் சேர்ந்தார். 1957-ஆம் ஆண்டில் இந்தியத் தொல்லியல் ஆய்வகத்தில் உதவித் தொல்லியல் ஆய்வாளராக சேர்ந்து எம். என். தேஷ்பாண்டே தலைமையில் தொல்லியல் துறை கூடுதல் பயிற்சி பெற்றார். இவர் கர்நாடாகா மாநிலத்தில் ஹம்பி தொல்லியல் களத்தை 1979 முதல் 1988-ஆம் ஆண்டு முடிய அகழாய்வுப் பணிகள் மேற்கொண்டார்.
வெளி இணைப்புகள்
பகுப்பு:இந்தியத் தொல்லியலாளர்கள் பகுப்பு:கர்நாடக நபர்கள் பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
கிழக்கு சமர், பிலிப்பீன்சு
கிழக்கு சமர் (Eastern Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் பொரொங்கன் ஆகும். இம்மாகாணம் 1965 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் ''கொன்ராடோ பி. நிகார்ட்ஜே, ஆர்.'' (Conrado B. Nicart, Jr. ) ஆவார். இதன் மொத்த நிலப்பரப்பளவு 4,660.47 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக கிழக்கு சமர் மாகாணத்தின் சனத்தொகை 	467,160 ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 24ஆம் மாகாணமாகவும் சனத்தொகையின் அடிப்படையில் 58ஆம் மாகாணமாகவும் காணப்படுகின்றது. இம்மாகாணத்தில் 132 கிராமங்களும், 22 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. மார்ச் 12, 1521 அன்று மகலன் வந்து இறங்கிய பிலிப்பீன்சின் முதலாவது இடம் இது என வரலாற்று ஆய்வாளர்கள் குறிப்பிடுகின்றனர்.
மேற்கோள்கள்
பகுப்பு:பிலிப்பீன்சின் மாகாணங்கள்
உதயன்ராஜே பிரதாப்சிங் போன்ஸ்லே
உதயன்ராஜே பிரதாப்சிங் போன்ஸ்லே, மகாராட்டிர அரசியல்வாதி. இவர் தேசியவாத காங்கிரசு கட்சியைச் சேர்ந்தவர். இவர் 1966-ஆம் ஆண்டின் பிப்ரவரி 24ஆம் நாளில் பிறந்தார். இவர் நாசிக்கில் பிறந்து, சாத்தாராவில் வசிக்கிறார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, சாத்தாரா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1966 பிறப்புகள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
மேயர் சுந்தர் ராவ் பூங்கா
மேயர் சுந்தர் ராவ் பூங்கா (Mayor Sundar Rao Park) என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் எழும்பூர் புறநகர்ப் பகுதியில் அமையப் பெற்றுள்ள ஒரு பூங்காவாகும். இந்தியாவின் சுதந்திரத்திற்குப் பிறகு, 1946-47ஆம் ஆண்டுகளில் சென்னையின் முதல் மேயராகப் பணியாற்றிய சுந்தர் ராவ் என்பவரது நினைவாக, இப்பூங்கா பெயரிடப்பட்டுள்ளது.
கடல் மட்டத்திலிருந்து சுமார் 55 மீட்டர் உயரத்தில் அமைந்துள்ள மேயர் சுந்தர் ராவ் பூங்காவின் புவியியல் ஆள்கூறுகள், 13.0652°N, 80.2606°W ஆகும். இராஜரத்தினம் விளையாட்டு அரங்கம், ஸ்பென்சர் பிளாசா வணிக வளாகம் மற்றும் எத்திராஜ் கல்லூரி ஆகியவை இப்பூங்காவிற்கு அருகிலுள்ள சில முக்கியமான இடங்களாகும்.
வெளி இணைப்புகள்
பகுப்பு:சென்னைப் புவியியல் குறுங்கட்டுரைகள்
தேவதூதர்
thumb|240px|பவ்குரீவால் (1825–1905) வரையப்பட்ட தேவதூதர்களின் பாடல் ஓவியம். தேவதூதர்கள் ஹீப்ரு விவிலியம் (מלאך என மொழிபெயர்க்கப்படுகிறது) புதிய ஏற்பாடு மற்றும் குரான் ஆகியவற்றில் கடவுளின் தூதுவர்களாக இருக்கின்றனர். மதங்கள் பலவற்றில் "ஆன்மீகம் சார்ந்த வடிவங்களை" பல்வேறு விதமாகக் குறிப்பிடுவதற்கு "தேவதூதர்" என்ற வார்த்தை பயன்படுத்தப்படுகிறது. மனிதர்களைப் பாதுகாத்தலும் வழிநடத்திச் செல்லுதலும் தேவதூதர்களின் மற்ற பணிகள் ஆகும்.
தேவதூதர்கள் சார்ந்த சமயயியல் ஆய்வு தேவதூதவியல் என அறியப்படுகிறது. ஓவியத்தில் தேவதூதர்கள் பொதுவாக இறக்கைகளுடன் இருப்பது போல் சித்தரிக்கப்படுகின்றனர். முடிவாக இது எசகீல்லின் மெர்கபா தோற்றத்தில் சாயோட் அல்லது இசைய்யாவின் செராபிம் போன்று ஹீப்ரு விவிலியத்தில் விவரித்திருப்பதைப் பிரதிபலிப்பதாக இருக்கிறது.
சொற்பிறப்பியல்
thumb|240px|right|ஆபிரகாம் லோடோவிகோ கார்ராஸியால் (1555–1619) வரையப்பட்ட மூன்று தேவதூதர்கள் ஓவியம். ஆங்கிலத்தில் angel என்ற வார்த்தை பழைய ஆங்கில வார்த்தையான engel (இதில் g கடினமாக உச்சரிக்கப்படும்) மற்றும் பழைய பிரஞ்சு வார்த்தையான angele ஆகியவற்றின் இணைவாக இருக்கிறது. இந்த இரண்டு வார்த்தைகளும் இலத்தினின் angelus என்ற வார்த்தையில் இருந்து வந்தவையாகும். அது "தூதுவர்" என்று பொருள்படும் பண்டைய கிரேக்க ἄγγελος (angelos ) என்ற வார்த்தையின் ரோமானியப்பதமாக இருக்கிறது. இந்த வார்த்தையின் ஆரம்ப வடிவம் லீனியர் B அசை எழுத்து வடிவத்தில் இணைக்கப்பட்ட மைசெனாயியன் a-ke-ro ஆக இருக்கிறது.
யூதம்
விவிலியம் מלאך אלהים (mal'akh Elohim ; கடவுளின் தூதுவர்), מלאך יהוה (mal'akh Adonai ; பகவானின் தூதுவர்), בני אלהים (b'nai Elohim ; கடவுளின் மகன்கள்) மற்றும் הקודשים (ha-qodeshim ; புனிதமான ஒன்று) போன்ற வார்த்தைகளை தேவதூதர்களாகச் சித்தரிக்கப்பட்டவர்களைக் குறிப்பிடுவதற்குப் பயன்படுத்துகிறது. העליונים (ha'elyoneem ; உயர்வான ஒன்று) போன்ற மற்ற வார்த்தைகள் பின்னர் வந்த புனித நூல்களில் பயன்படுத்தப்பட்டன. டேனியல் என்பவர் பெயர் மூலமாக தனிப்பட்ட தேவதூதர்களைக் குறிப்பிடுவதற்கான முதல் விவிலியம் சார்ந்த நபர் ஆவார்.
விவிலியத்திற்கு பின்னரான யூதத்தில் சில தேவதூதர்கள் குறிப்பிட்ட தனிமுறைச்சிறப்பு மற்றும் மேம்பட்ட தனித்த மனோபாவங்களும் பங்குகளும் எடுத்துக் கொள்வதற்கு வருகின்றனர். எனினும் இந்த உயர் தேவதூதர்கள் (archangels) வானுலகைச் சேர்ந்தவர்களுக்கு இடையில் உயர் தரநிலையைக் கொண்டிருப்பதாக நம்பப்பட்டது. எனினும் திட்டமிட்ட படிநிலை எதுவும் உருவாக்கப்படவில்லை. மெட்டாட்ரோன் என்பவர் மெர்காபா மற்றும் கபாலிய உள்ளுணர்வின் தேவதூதர்களில் உயர்வானவர்களில் ஒருவராகக் கருதப்படுகிறார். மேலும் இவர் பொதுவாக ஒரு படி எடுப்பவராகச் சேவையாற்றுகிறார். இவர் டால்முத்தில் சுருக்கமாகக் குறிப்பிடப்பட்டிருக்கிறார். மேலும் மெர்காபா புனித உரைகளில் முக்கியமாக இடம்பெறுகிறார். இஸ்ரேலுக்கான போர் வீரரும் வழக்குரைஞராகப் பணியாற்றும் மைக்கேல் குறிப்பாக பிரியமுள்ளவராகக் கருதப்படுகிறார். கேப்ரியேல் என்பவர் டேனியல் புத்தகம், டோபிட் புத்தகம் ஆகியவற்றில் குறிப்பிடப்பட்டிருக்கிறார். மேலும் டால்முத்தில் சுருக்கமாகவும் அத்துடன் பல மெர்காபா புனித நூல்களிலும் குறிப்பிடப்பட்டுள்ளார். யூதத்தில் தேவதூதர்களை வழிபடுவதற்கான எந்த ஆதாரங்களும் இல்லை. ஆனால் தொடக்க வழிபாடு மற்றும் சில நேரங்களில் தேவதூதர்களை மனமார வேண்டிக்கொள்ளல் ஆகியவற்றுக்கான சான்றுகள் இருக்கின்றன.
இடைக்கால யூதத் தத்துவஞானி மாய்மோனிடஸ் அவரது கைடு ஃபார் த பெர்ஃப்லெக்ஸ்டு II:4 மற்றும் II:6 இல் தேவதூதர்கள் தொடர்பான அவரது பார்வையை விவரித்திருக்கிறார்:
கபாலாவைப் பொறுத்தவரை நான்கு உலகங்கள் இருக்கின்றன. அதில் நமது உலகமே இறுதி உலகம் ஆகும். இது நடவடிக்கைகளின் உலகம் (அஸ்ஸியா) ஆகும். தேவதூதர்கள் கடவுளின் 'பணிக்காக' உலகின் மேல் இருக்கின்றனர். அவர்கள் இந்த உலகின் விளைவுகளை உருவாக்குவதற்காக கடவுளின் பிரதிநிதியாக இருக்கின்றனர். தேவதூதர் அதன் பணியை நிறைவு செய்த பிறகு அது வெளியேறுகிறது. தேவதூதர் பணியின் விளைவில் எப்போதும் இருப்பார். இது ஆதி ஆகமத்தில் ஆப்ரகாம் மூன்று தேவதூதர்களைச் சந்தித்தது மற்றும் பலர் இரண்டு தேவதூதர்களைச் சந்தித்தது ஆகிய நிகழ்வுகளில் இருந்து வருவிக்கப்பட்டது. தேவதூதர்களில் ஒருவரின் பணி ஆப்ரகாமிடம் அவரது பிறக்கப் போகும் குழந்தை குறித்து அறிவிப்பது ஆகும். மற்ற இருவரின் பணிகள் பலவற்றைப் பாதுகாத்தல் மற்றும் சோடோம் மற்றும் கோமொர்ராவை அழித்தல் ஆகும்.
பிரபலமான தேவதூதர்களும் அவர்களின் பணிகளும் பின்வருமாறு:
கிறிஸ்துவம்
thumb|200px|முந்தைய ரோமானிய இராணுவ உடை மற்றும் மார்புக்கவசம் அணிந்தபடி இருக்கும் பிரதான தேவதூதர் மைக்கேல் ஓவியம். இது 17 ஆம் நூற்றாண்டில் கைடோ ரேனியால் வரையப்பட்டது ஆரம்ப கால கிறிஸ்துவர்கள் தேவதூதர்களின் யூதப் புரிந்துகொள்ளல் மரபுடையவர்களாக இருந்தனர். ஆரம்பகால கட்டத்தில் தேவதூதர் தொடர்பான கிறிஸ்துவக் கருத்தாக்கத்தில் தேவதூதர் என்பவர் கடவுளின் தூதுவராகக் கருதப்படுவதாக இருந்தது. தேவதூதர்கள் என்பவர் கடவுளால் உருவாக்கப்பட்டவர்கள், அன்பின் வெளிப்பாடுகள் மற்றும் மீட்பர் இயேசு கிறிஸ்துவின் தூதுவர்களாக இருக்கின்றனர். பின்னர் கேப்ரியேல், மைக்கேல், ராபேல் மற்றும் யூரைல் போன்றோர் தனிப்பட்ட தேவதூதர்களின் அடையாளமாக இருந்தனர். பின்னர் இரண்டுக்கு மேற்பட்ட நூற்றாண்டுகளின் (மூன்றாவதில் இருந்து ஐந்தாவது வரை) இடைவெளியில் தேவதூதர்களின் உருவப்படம் இறையியல் மற்றும் ஓவியம் ஆகிய இரண்டிலுமே நிச்சயமான சிறப்பியல்புகளைப் பெற்றது.
நான்காம் நூற்றாண்டின் பிற்பகுதியில் தேவாலயத் தந்தைகள் அவர்களுக்கு அளிக்கப்பட்ட தன்னேற்புத் திட்டங்கள் மற்றும் நடவடிக்கைகளுடன் கூடிய மாறுபட்ட பிரிவுகளில் தேவதூதர்கள் இருந்ததை ஏற்றுக் கொண்டனர். சில இறையியலாளர்கள் இயேசு இறைநிலை அடைந்தவர் அல்லர், ஆனால் திரித்துவத்துக்கு கீழ்ப்படிந்த பொருட்டல்லாத நிலையில் உள்ள மனிதர் என முன்மொழிகின்றனர். இந்த திரித்துவ சர்ச்சையின் முடிவில் தேவதூதர்கள் தொடர்பான சித்தாத்தங்களின் மேம்பாடும் அடங்கியிருக்கிறது.
தேவதூதர்கள் என்பவர்கள் கடவுள் மற்றும் மனிதர்களுக்கு இடையில் செயல்படுவர்களாக கிறிஸ்துவ விவிலியத்தில் குறிப்பிடப்பட்டுள்ளது: "நீ அவனை (மனிதன்) தேவதூதர்களைக் காட்டிலும் சிறிது குறைவாக உருவாக்க வேண்டும்..." . சில கிறிஸ்துவர்கள் தேவதூதர்கள் என்பவர்கள் உருவாக்கப்பட்ட நபர்களாக நம்புகின்றனர். மேலும் பின்வரும் சொற்றொடரை அதற்கு ஆதாரமாகக் கூறுகின்றனர்: "அவன் பேசுவதற்காக... அவனது தேவதூதர்கள் அனைவரும் அவனைப் புகழுங்கள்: அனைத்து ஆவிகளும் அவனைப் புகழுங்கள். அவர்கள் அதற்காக உருவாக்கப்பட்டவர்கள். அவன் ஆணையிடுவதற்காக அவர்கள் உருவாக்கப்பட்டிருக்கின்றனர்..." . தேவதூதர்கள் உருவாக்கப்பட்டவர்கள் என நான்காவது லேட்டரன் மன்றம் (1215) அறிவித்திருக்கிறது. அந்த மன்றத்தின் தீர்ப்பாணை ஃபர்மிடர் கிரெடிமஸ் (Firmiter credimus) (ஆல்பிகென்ஸஸுக்கு எதிராக வெளியிடப்பட்டது) தேவதூதர்கள் உருவாக்கப்பட்டவர்கள் எனவும் அவர்களுக்குப் பின்னர் மனிதர்கள் உருவாக்கப்பட்டனர் என்றும் அறிவித்திருக்கிறது. முதல் வாடிகன் மன்றம் (1869) "கத்தோலிக்க நம்பிக்கை மீதான பிடிவாதமான அமைப்பான" டெய் ஃபிலியஸில் இந்த அறிவித்தல் மீண்டும் இடம்பெற்றது. விவிலியத்தில் "தூதுவர்களாக" தேவதூதர்களின் செயல்பாடு விவரிக்கப்பட்டிருக்கிறது. ஆனால் எப்போது தேவதூதர்கள் உருவாக்கப்பட்டனர் என்பது பற்றி எதுவும் குறிப்பிடப்படவில்லை என்பது குறிப்பிடத்தக்கதாகும்.
தேவதூதர்கள் என்பவர்கள் பாலிலிகள் என்றும் இரு பாலினத்திலும் அடங்காதவர்கள் எனவும் பல கிறிஸ்துவர்கள் கருதுகின்றனர். இந்த வழியில் அவர்கள் மேத்தீவ் 22:30ஐ விளக்கமாகக் கூறுகின்றனர். மற்றொரு வகையில் தேவதூதர்கள் பொதுவாக ஆண் போன்ற தோற்றம் கொண்டவர்களாக விவரிக்கப்படுகின்றனர். அவர்களது பெயர்களும் கூட ஆண் பெயர்களாகவே உள்ளது. தேவதூதர்கள் மனிதர்களைக் காட்டிலும் மிகுந்த அறிவுடையவர்களாக இருந்த போதும் மேத்தீவ் 24:36 இல் குறிப்பிட்டுள்ளவாறு அவர்கள் எல்லாமறிந்த கடவுள் அல்ல. மற்றொரு பார்வையில் தேவதூதர்கள் சோதனைக்காக இந்த உலகிற்கு மனிதர்கள் வடிவத்தில் அனுப்பப்பட்டவர்கள் ஆவர்.
தேவதூதர்களுடன் தொடர்புகொள்ளுதல்
thumb|210px|இயேசுவை இளைப்பாற்றும் தேவதூதர். கார்ல் ஹெய்ன்ரிச் ப்ளோச்சால் (1865–1879) வரையப்பட்டது. புதிய ஏற்பாடு தேவதூதர்கள் மற்றும் மனிதர்களுக்கு இடையில் பலமுறை தொடர்புகொள்ளுதல்கள் மற்றும் உரையாடல்களை உள்ளடக்கியதாக இருக்கிறது. எடுத்துக்காட்டாக திருமுழுக்கு யோவான் மற்றும் இயேசு கிறிஸ்து ஆகியோரின் பிறப்புக்களுடன் தொடர்புடைய தேவதூதர்களுடன் தொடர்பு கொண்டதற்கான மூன்று தனித்த நிகழ்வுகள் இருக்கின்றன. லூக் 1:11 இல் ஒரு தேவதூதர் ஜெகாரியா முன் தோன்றி அவர் வயதானவராக இருந்த போதும் அவர் ஒரு குழந்தை பெறப்போவதாக அறிவித்தது. இவ்வாறு திருமுழுக்கு யோவான் பிறப்பதற்கான முன்னறிவிப்பாக அது அமைந்தது. மேலும் லூக் 1:26 இல் உயர் தேவதூதர் கேப்ரியேல் கன்னி மேரியைச் சந்தித்து இயேசு கிறிஸ்துவின் பிறப்பு குறித்து கணித்து முன்னறிவிப்பு செய்தது. தேவதூதர்கள் பின்னர் லூக் 2:10 இல் இடையர்களின் வழிபாட்டில் இயேசு கிறிஸ்துவின் பிறப்பு குறித்து முன்னறிவிப்பு செய்தனர். தேவதூதர்கள் பின்னர் புதிய ஏற்பாட்டிலும் தோன்றினர். லூக் 22:43 இல் ஒரு தேவதூதர் தோட்டத்தில் வேதனையுடன் இருந்த போது இயேசு கிறிஸ்துவுக்கு வசதியளித்தது. மேத்தீவ் 28:5 இல் இயேசு உயிர்த்தெழுகையைத் தொடர்ந்து ஒரு தேவதூதர் காலியான கல்லறையில் பேசியது மற்றும் தேவதூதர்கள் மூலமாக கற்கள் உருட்டப்பட்டன. ஹீப்ரூக்கள் 13:2 இல் அவர்கள் "தேவதூதர்களுக்குத் தெரியாமல் அவர்களை மகிழ்விக்கலாம்" என்று வாசிப்பவர் ஒருவர் நினைவூட்டுவார்.
புதிய ஏற்பாடு நிறைவுற்றதில் இருந்து கிறிஸ்துவ பாரம்பரியத்தில் தொடர்ந்து தேவதூதர்களுடன் தொடர்பு கொண்டதாக பல செய்திகள் வருகின்றன. எடுத்துக்காட்டாக 1851 ஆம் ஆண்டில் போப் பியஸ் IX 1751 ஆம் ஆண்டில் உயர் தேவதூதர் மைக்கேலிடம் இருந்து கார்மலைட் நன் ஆண்டொனியோ டி'அஸ்டோனக் பெற்ற தனிப்பட்ட இரகசிய வெளிப்பாடு சார்ந்து புதிய மைக்கேலின் செபமணிமாலையை ஏற்றுக் கொண்டார். மேலும் திருத்தந்தை இரண்டாம் அருள் சின்னப்பர் 1986 ஆம் ஆண்டில் "விமோசனத்தின் வரலாற்றில் தேவதூதர்களின் பங்களிப்பு " (Angels Participate In History Of Salvation) என்ற தலைப்பிலான அவரது பேச்சில் கத்தோலிக்க நுட்பங்களில் தேவதூதர்களின் பங்கை வலியுறுத்தினார். அதில் அவர் நவீன மனநிலை தேவதூதர்களின் முக்கியத்துவத்தைக் காணமுற்பட வேண்டும் என அறிவுறுத்தியிருந்தார்.
20 ஆம் நூற்றாண்டில் அசாதரணத் தோற்றம் காண்பவர்களும் மறைபொருள் காண்பவர்களும் தேவதூதர்களுடன் தொடர்பு கொண்டதாகவும் உண்மையில் அவர்கள் சொன்னதை எழுதியதாகவும் கூறப்படுகிறது. எடுத்துக்காட்டாக படுத்த படுக்கையான இத்தாலிய எழுத்தாளர் மற்றும் மறைபொருள் காண்பவரான மரியா வால்டோர்டா (Maria Valtorta) "சொல்வதெழுதுதல்" அடிப்படையில் த புக் ஆஃப் ஆஜரியாவை எழுதியிருக்கிறார். அதில் அவர் தனது பாதுகாவலர் தேவதூதர் அசாரியாவுடன் 1946 மற்றும் 1947 ஆம் ஆண்டுகளின் ஞாயிற்றுக்கிழமை பிரார்த்தனைக்கு பயன்படுத்துவதற்கான ரோமன் மிஸ்ஸல் குறித்து நேரடியாகக் கலந்துரையாடியதைக் குறிப்பிட்டிருந்தார்.
உருவ விளக்கம்
இறக்கைகளுடன் கூடிய தேவதூதர்களைக் கொண்ட நன்கு அறியப்பட்ட ஆரம்ப கால வெளிப்பாடு இளவரசனின் கல்சவப்பெட்டி என்று அழைக்கப்படுகிறது. இது 1930களில் இஸ்தான்புல் அருகில் உள்ள சாரிகசலில் கண்டறியப்பட்டது. மேலும் அது தியோடோசியஸ் I (379-395) காலகட்டத்தைச் சேர்ந்ததாக இருக்கலாம் என யூக்கிக்கப்படுகிறது.
புனித ஜான் கிறிசோஸ்டோம் தேவதூதர்களின் இறக்கைகளின் தனிச்சிறப்பு குறித்து பின்வருமாறு விவரிக்கிறார்: "அவை இயற்கையின் மதிப்பு மிக்கவைகளை வெளிப்படுத்துகின்றன. அதனால்தான் கேப்ரியேல் இறக்கைகளுடன் குறிப்பிடப்படுகிறார். தேவதூதர்கள் இறக்கைகளை மட்டும் கொண்டிருக்கவில்லை. உங்களுக்குத் தெரிந்திருக்கலாம் அவர்கள் உயரத்தில் விடப்பட்டவர்களாகவும் மனித அணுகுமுறைக்கு மிகவும் உயரத்தில் வாழ்பவர்களாகவும் இருக்கின்றனர். ஆதலால் அவர்களுக்கு இறக்கைகள் இருப்பது அவர்களின் இயல்பில் உள்ள மேன்மையை உணர்த்துவதற்காக அன்றி வேறு எந்த காரணத்திற்காகவும் இருக்காது" என்றார்.
அதன் பிறகு சில விதிவிலக்குகள் இருந்த போதும் புனித மேரி மேஜர் திருச்சபையின் (432–440) பளபளப்புக் கற்களின் சுழற்சியில் இருப்பது போன்ற கிறிஸ்துவ ஓவிய வெளிப்பாடுகளில் தேவதூதர்கள் இறக்கைகளுடன் சித்தரிக்கப்பட்டனர். பொதுவாக முகம், இறக்கைகள் மட்டுமே வெளிப்படும்படியும் நான்கு முதல் ஆறு இறக்கைகள் கொண்ட தேவதைகள், குறிப்பாக செருபிம் மற்றும் செராபிம் போன்ற பிரதான தேவதைகளில் இருந்து வரையப்பட்ட அந்த ஓவியங்கள் பெர்சிய ஓவியங்களாகத் எண்ணப்பட்டன. அவை பொதுவாக பூமியின் மீது பணிகளைச் செய்வதற்கு எதிராக புனித நூல்களில் மட்டுமே காணப்படுகின்றன. அவை பொதுவாக தேவாலயங்களில் குவிமாடங்கள் அல்லது அரை-குவிமாடங்களின் தொங்கணங்களில் காட்சியளிக்கின்றன.
பிந்தைய தின புனிதர்கள்
thumb|150px|right|தேவதூதர் மொரோனியின் பெர்ன் சுவிட்சர்லாந்து ஆலயச் சிலை பிந்தைய தின புனிதர் இயக்கம் (பொதுவாக "மோர்மான்ஸ்" என அழைக்கப்படுகிறது) தேவதூதர்களை கடவுளின் தூதுவர்களாகப் பார்க்கிறது. அவை செய்திகளை விநியோகித்தல், மனிதத் தன்மையை நிர்வகித்தல், விமோசனத்தின் சித்தாந்தங்களைக் கற்பித்தல், மனிதர்களை பின்னரக்கத்திற்கு அழைத்தல், மதகுருத் திறவுகோல்களைக் கொடுத்தல், அபாய காலகட்டங்களில் தனிநபர்களைப் பாதுகாத்தல் மற்றும் மனித இனத்துக்கு வழிகாட்டுதல் ஆகியவற்றுக்காக மனித இனத்திடம் அனுப்பட்டிருக்கின்றன.
ஜோசப் ஸ்மித் ஜூனியர் அவரது முதல் தேவதூதர் சந்திப்பைப் பின்வருமாறு விவரிக்கிறார்:
ஆரம்ப கால பிந்தைய தின புனிதர் இயக்கத்தில் பெரும்பாலான தேவதூதச் சந்திப்புகளுக்கு ஜோசப் ஸ்மித் மற்றும் ஆலிவர் கவுடரி (Oliver Cowdery) இருவரும் சான்றாக இருக்கின்றனர். இருவரும் ( தேவாலயம் நிறுவப்படுவதற்கு முன்பு) தீர்க்கதரிசி மொரோனி, மோர்மோன் தீர்க்கதரிசி நேபியின் புத்தகம், திருமுழுக்கு யோவான் மற்றும் அப்போஸ்தலர்கள் பீட்டர், ஜேம்ஸ் மற்றும் ஜான் ஆகியோர் மூலமாகச் சந்தித்ததாகக் கூறினர். பின்னர் கிர்ட்லேண்ட் ஆலயத்தின் காணிக்கையில் ஸ்மித் மற்றும் கவுடரி ஆகியோர் இயேசு, மோசே, எலியாஸ் மற்றும் எலிஜா ஆகியோர் மூலமாகப் பார்த்ததாகக் கூறினர்.
தேவதூதர்களைச் சந்திக்க வாய்ப்பு ஏற்பட்டதாகக் கூறிய மூன்று சான்றுகளில் இருவர் டேவிட் ஒயிட்மர் (David Whitmer) மற்றும் மார்டின் ஹார்ரிஸ் (Martin Harris) ஆகியோராவர். ஆரம்ப கால மற்றும் நவீன தேவாலயம் இரண்டிலும் பல பிந்தைய தின புனிதர்கள் தேவதூதர்களைச் சந்தித்ததாகக் கூறி இருக்கின்றனர். எனினும் ஸ்மித் மறுசீரமைப்பு, மரணத்தால் மரணத்தைக் கற்பித்தல், ஆன்மாக்களால் ஆன்மாக்களைக் கற்பித்தல் மற்றும் புத்துயிர் பெற்ற நபர் மற்றொரு புத்துயிர் பெற்ற நபருக்குக் கற்பித்தல் போன்ற மட்டுப்படுத்தும் சூழல்களைத் தவிர்த்துக் கூறினார்.
புதிய தேவாலயம் (ஸ்வீடன்போர்ஜியன்)
கிறிஸ்துவ (ஸ்வேடிய) எழுத்தாளர் இம்மானுவேல் ஸ்வீடன்போர்க் (1688–1772) அவரது புத்தகமான கொஞ்சுகல் ஐ லவ்வில் ஒரு ஆணின் ஆன்மா மற்றும் ஒரு பெண்ணின் ஆன்மா திருமணம் மூலமாக (மகிழ்ச்சியாக) இணைந்தால் அவர்கள் சொர்க்கத்திற்குள் நுழைந்து தேவதூதர்களாக மாறுவார்கள் என்று குறிப்பிட்டார். இது அவர்கள் பூமியில் திருமணமான தம்பதிகளாக இருக்கும் போதோ அல்லது பூமியில் அவர்களது மரணத்திற்குப் பிறகோ நிகழலாம்.
இஸ்லாம்
இஸ்லாம் மதத்தில் தேவதூதர்கள் பற்றி தெளிவுபடுத்தும் போது அவர்களை கடவுளின் தூதுவர்கள் என்று கூறுகிறது. அவர்களுக்கு தனித்த விருப்பங்கள் ஏதுமில்லை. அவர்களால் இறைவன் இட்ட கட்டளையை மட்டுமே செய்ய முடியும். ஜிப்ரீல்/கேப்ரியல் (இரகசிய வெளிப்பாட்டின் தேவதூதர்), மிக்கைல் (உணவு கொண்டுவருபவர்), இஸ்ராஃபல் (ஒலி எழுப்புபவர்; இறுதியின் சமிக்ஞைகள்), இஸ்ராயில்/அஸ்ராயல் (மரணத்தின் தேவதூதர்), ராகிப் (நல்ல செய்கைகளை எழுதுபவர்), ஆடிட் (கெட்ட செய்கைகளை எழுதுபவர்), மாலிக் (நரகத்தின் பாதுகாவலர்), ரிட்வான் (சொர்க்கத்தின் பாதுகாவலர்), முங்கர் மற்றும் நாகிர் (வாழ்க்கைக்குப் பின்னர் விசாரணை மேற்கொள்பவர்) ஆகியோர் உள்ளடக்கிய தேவதூதர்கள் பற்றி குரான் மற்றும் ஹதீஸ் ஆகியவற்றில் குறிப்பிடப்பட்டிருக்கிறது.
தேவதூதர்கள் மாறுபட்ட வடிவங்கள் எடுக்க முடியும். இஸ்லாமின் இறுதி தீர்க்கதரிசியான தீர்க்கதரிசி முகமது தேவதூதர் கேப்ரியேலின் முக்கியத்துவம் பற்றி கூறும் போது அவரது இறகுகள் கிழக்கில் இருந்து மேற்குக் கீழ்வானம் வரை நீண்டிருப்பதாகக் கூறினார். அதே நேரத்தில் இஸ்லாமிய பாரம்பரியத்தில் நன்கு அறியப்பட்ட ஒன்றாக தேவதூதர்கள் மனித வடிவம் எடுத்து வந்தது இருக்கிறது.
பின்வருவன இயேசுவின் தாயார் மேரியை தேவதூதர் சந்தித்ததைக் குறித்து குரானில் எழுதப்பட்டிருக்கும் வரிகள் ஆகும்: சுரா ஆல் ‘இம்ரான் அதிகாரம் 3 அடி 45
பஹாய் நம்பிக்கை
பஹாய் நம்பிக்கையை உருவாக்கியவரான பஹாவுல்லா தேவதூதர்கள் என்பவர்கள் அனைத்து மனித வரைமுறைகளையும் கொண்டு கடவுளின் அன்பைப் பெற்ற மக்கள் மற்றும் அவர்கள் ஆன்மீக குணநலன்களைப் பெற்றவர்கள் என்று குறிப்பிடுகிறார்.
மேலும் இந்த உலகில் மக்கள் தேவதூதர்களாக இருக்க முடியும் என்று கூறினார்:
"'உங்களது பாதம் உறுதியாக இருந்தால், உங்களது ஆன்மா மகிழ்வுடன் இருந்தால், உங்களது இரகசிய எண்ணங்கள் புனிதமானதாக இருந்தால், உங்கள் கண்கள் நிலைத்திருந்தால், உங்கள் காதுகள் திறந்திருந்தால், உங்கள் மார்புகள் மகிழ்வுடன் விரிந்திருந்தால், உங்கள் ஆன்மா இன்பமளித்தால், உடன்பாட்டான உதவிக்கு நீங்கள் தயாராய் இருந்தால், ஏற்றுக்கொள்ளாத நிலையைத் தவிர்த்தால், சுடரொளி வீசி அனைவரையும் ஈர்த்தால் நீங்கள் அனைவரும் தேவதூதர்கள்தான்' என்றார்."
ஆபிரகாமியமல்லாத பாரம்பரியங்கள்
"தேவதூதர்" என்பது சில நேரங்களில் ஆபிரகாமியமல்லாத பாரம்பரியங்களில் தொடர்புடைய கருத்தின் பரிமாற்றத்துக்குப் பயன்படுத்தப்படுகிறது.
சோரோஅஸ்திரியனிசம்
சோரோஅஸ்திரியனிசத்தில் பல்வேறு தேவதூதர் போன்ற உருவங்கள் இருக்கின்றன. எடுத்துக்காட்டாக ஒவ்வொரு மனிதரும் ஃப்ராவாஷி என்று அழைக்கப்படும் ஒரு பாதுகாவல் தேவதூதரைக் கொண்டிருக்கிறார். அவர்கள் மனிதர்கள் மற்றும் மற்ற உயிர்களைக் காப்பவர்கள் ஆவர். மேலும் அவர்கள் கடவுளின் ஆற்றலைப் பெற்றவர்கள் ஆவர். அமெசா ஸ்பெண்டாக்கள் பொதுவாக தேவதூதர்களாகக் குறிப்பிடப்படுகின்றனர். எனினும் அவர்களால் செய்தியைப் பரிமாற்றம் செய்ய இயலாது. ஆனால் அவர்கள் அஹுரா மஸ்டாவின் ("ஞானக் கடவுள்", கடவுள்) வெளிப்பாடாக இருக்கின்றனர். அவர்கள் ஆரம்பத்தில் மனத்தால் மட்டும் எண்ணக்கூடியவர்களாகத் தோன்றுகின்றனர். பின்னர் அவர்கள் இறைநிலை உருவாக்கத்தின் பல்வகைப்பட்ட அம்சங்களுடன் இணைந்த தனித்தன்மையைப் பெற்றனர்.
இந்து மதம்
இந்துத்துவத்தில் தேவன் என்ற வார்த்தை சில நேரங்களில் "தேவதூதர்" ("கடவுள்" அல்லது "தெய்வம்" தவிர) என அழைக்கப்படுகிறது.
சீக்கியம்
(அஸ்ராயெல் ஆக) அஸ்ரேல் என்பது சீக்கியர்களின் புனித நூல்களைப் பின்பற்றியவர் மற்றும் இறுதி குருவான குரு கிராந்த் சாஹிப்பின் மரணத்திற்கான தேவதூதராகப் பெயரிடப்பட்டது.
கண்டம்
கண்டம்  (Continent) எனப்படுவது தொடர்ச்சியான மிகப்பெரிய நிலப்பரப்பைக் குறிக்கும். புவி ஏழு கண்டங்களாகப் பிரிக்கப்பட்டுள்ளது. இவை எந்தவொரு குறிப்பிட்ட காரணங்களால் அன்றி மரபுசார்ந்தே அடையாளப்படுத்தப்படுகின்றன. மிகப் பெரியதிலிருந்து சிறியதாக இவை: ஆசியா, ஆப்பிரிக்கா, வட அமெரிக்கா, தென் அமெரிக்கா, அன்டார்க்டிக்கா, ஐரோப்பா, மற்றும் ஆஸ்திரேலியா ஆகும்.
தேவதூதர்
சீக்கியம்
சித்தார் மற்றும் குபாத் இருவரும் மணிதனின் மரணத்தைப் பதிவு செய்பவர்கள் என சோ டார் மற்றும் ராக் ஆசாவில் சாட் குரு நாணக் தெளிவாகக் குறிப்பிட்டிருந்தார். இவர்கள் படைத்தவனால் இந்த தெய்வீகப் பணியை மேற்கொள்வதற்காக பணிக்கப்பட்ட தேவதூதர்கள் ஆவர். சித்தார் அனைவருக்கும் தெரிந்த மரணங்களைப் பதிவு செய்பவர், குபாத் நினைவு அல்லது இரகசியச் செயல்பாடுகள் போன்ற மறைந்திருப்பவைகளைப் பதிவு செய்பவர். அவர்கள் பெயர்கள் அவர்களுக்கு அளிக்கப்பட்டிருக்கும் பணிக்கு ஏற்றார் போல் அந்தப் பணியைச் சுட்டிக்காட்டும் விதமாக வைக்கப்பட்டதாகும். வானுலகைச் சேர்ந்தவர்களைப் பொதுவாக சொர்க்கத்தின் வாயிற்கதவில் காணலாம். அவர்கள் மிகவும் அலங்கரிக்கப்பட்ட மேலங்கியுடன் நீதி வழங்குவதற்காக ஆன்மாவின் நடவடிக்கைகள் மற்றும் உணர்வுகளின் பதிவுகளை வைத்திருப்பர்.
கண்டம்
நிலவியல் படிப்பில் கண்டங்கள் தட்டுப் புவிப்பொறைக் கட்டமைப்புகள் மூலமாக விவரிக்கப்படுகின்றன. முன்னதாகக் கண்டப்பெயர்ச்சி என அறியப்பட்ட கண்டங்களின் நகர்வுகளையும் மோதல்களையும் பிரிகைகளையும் ஆய்வுறும் துறையே தட்டுப் புவிப்பொறைக் கட்டமைப்பு கல்வியாகும்.
தேவதூதர்
பிரம்ம ஞானம்
பிரம்ம ஞானத்தைக் கற்பித்தலில் தேவர்கள் சூரிய மண்டலத்தின் கிரகங்களின் வளிமண்டலத்திலோ (கிரக தேவதூதர்கள்) அல்லது சூரியனுக்குள்ளேயோ (சூரிய தேவதூதர்கள்) (மற்ற கிரக மண்டலங்கள் மற்றும் நட்சத்திரங்கள் அவற்றின் சொந்த தேவதூதர்களைக் கொண்டிருக்கலாம்) வாழ்ந்து கொண்டிருக்கின்றனர். மேலும் அவர்கள் பரிணாமத்தின் செயல்பாடு மற்றும் தாவரங்களின் வளர்ச்சி போன்ற இயற்கையின் செயல்பாடுகளைச் செயல்படுத்துவதற்கு வழிகாட்டி உதவுவார்கள். அவர்களது தோற்றம் மனிதனைப் போன்ற அளவில் வர்ணச் சுடர்கள் கொண்டு இருப்பதாக நம்பப்படுகிறது. தேவர்களின் மூன்றாவது கண் செயல்படும் போது அனைத்தையும் கண்காணிக்கின்றனர் என பிரம்ம ஞானிகள் நம்புகின்றனர். தேவர்கள் முதலில் மனிதர்களாகப் பிறந்தவர்கள் என சிலர் கருதுகின்றனர்.
மூன்றாவது கண் செயல்பட்டால் பஞ்ச பூதங்கள், தொடக்கநிலைகள் (ஜினோம்கள், நீர்வாழ் உயிர்கள், தேவதைகள் மற்றும் சாலமாண்டர்கள்) மற்றும் தேவதைகள் ஆகியவற்றையும் கூட கண்காணிக்க முடியும் என பிரம்ம ஞானிகள் நம்புகின்றனர். இவ்வாறு குறைவான பரிணாம வளர்ச்சியைக் கொண்ட உயிர்கள் அதற்கு முன்பு மனிதர்களாக வந்து பிறந்திருக்க மாட்டார்கள் என்று பிரம்ம ஞானிகள் கூறுகின்றனர். அவர்கள் “தேவ படிமுறை வளர்ச்சி” என்று அழைக்கப்படும் தனித்த வரிசையில் படிமுறை வளர்ச்சியைக் கொண்டிருப்பதாகக் குறிப்பிடப்படுகிறது. இறுதியாக அவர்களது ஆன்மாக்கள் மறுபிறவிக்காக மேம்பட்டு அவர்கள் தேவர்களாகப் பிறப்பதாக நம்பப்படுகிறது.
கண்டம்
வரையறைகளும் செயல்பாடுகளும்
மரபுப்படி, "கண்டங்கள் பெரும் நீர்பரப்புகளால் பிரிக்கப்பட்ட, பெரிய, தொடர்ச்சியான, தனித்த நிலத்தொகுதிகளாகும்." பொதுவாக மரபுப்படி அறியப்படும் ஏழு கண்டங்கள் அனைத்துமே நீர்பரப்புகளால் பிரிக்கப்பட்ட தனித்த நிலப்பரப்புகள் அல்ல. "பெரிய" என்ற அளவுகோள் தன்னிச்சையான வகைப்பாடாகும்: 2166086 km2 புறப்பரப்பளவுள்ள கிறீன்லாந்து உலகின் மிகப்பெரும் தீவாகக் கருதப்படுகிறது; ஆனால் 7617930 km2 புவிப்பரப்பளவுள்ள ஆத்திரேலியா ஒரு கண்டமாகக் கருதப்படுகிறது. அதே போல, தொடர்ச்சியாக இருக்க வேண்டும் என்ற அளவுகோலும் பெரும்பாலும் புறக்கணிக்கப்பட்டு கண்டத் திட்டுகளும் பெருங்கடல் தீவுகளும் சேர்த்துக்கொள்ளப்படுகின்றன; வடக்கு, தெற்கு அமெரிக்க கண்டங்களும் இக்கோட்பாட்டிற்கு முரணாக அமைந்துள்ளன. ஐரோவாசியாவும் ஆபிரிக்காவும் எந்தவொரு இயற்கையான நீர்ப்பரப்பாலும் பிரிக்கப்படாதபோதும் இரண்டு கண்டங்களாகக் கருதப்படுகின்றன. தொடர்ச்சியான நிலப்பகுதியான ஐரோப்பாவும் ஆசியாவும் இரு கண்டங்களாகப் பிரிக்கப்படும்போது இந்த முரண் இன்னும் தெளிவாகிறது. புவியின் நிலப்பகுதிகள் ஒரே தொடர்ச்சியான உலகப் பெருங்கடலால் சூழப்பட்டிருக்க இதுவம் பல பெருங்கடல்களாகக் கண்டங்களாலும் பிற புவியியல் அளவீடுகளாலும் பிரிக்கப்பட்டுள்ளது. கண்டங்கள் சிலநேரங்களில் முதன்மை நிலப்பரப்புகளிலிருந்தும் விரிவுபடுத்தப்பட்டு உலகின் அனைத்து நிலப்பகுதிகளும் ஏதேனும் ஒரு கண்டத்தின் அங்கமாகக் கொள்ளப்படுகிறது.
கண்டங்களின் பரப்புக்கள்
கண்டம் என்பதன் குறுகிய பொருளாகத் தொடர்ச்சியான நிலப்பரப்பாக அல்லது பெருநிலப்பகுதியாக கொள்ளலாம்; கண்டத்தின் எல்லைகளாகக் கடற்கரைகளும் நில எல்லைகளும் அமைந்தன. இந்தக் கோட்பாட்டின்படி ஐரோப்பிய கண்டம் (சிலநேரங்களில் "தி கான்டினெட்") என்பது ஐரோப்பிய பெருநிலப் பகுதியைக் குறிப்பிடுவதாக அமைந்தது; இதில்  தீவுகளான  பெரிய பிரித்தானியா, அயர்லாந்து,  ஐசுலாந்து போன்றவை நீக்கப்பட்டன. அதேபோல ஆத்திரேலியக் கண்டம் என்ற சொல் ஆத்திரேலியப் பெருநிலப் பகுதியை மட்டுமே குறிக்க  தாசுமேனியா, நியூ கினி போன்ற தீவுகள் விலக்கப்பட்டன. இக்கோட்பாட்டின் தொடர்ச்சியாக, ஐக்கிய அமெரிக்கக் கண்டம் என்ற சொல்லாட்சி வட அமெரிக்காவின் மத்தியில் தொடர்ச்சியாக உள்ள 48 மாநிலங்களையும்  (கனடாவால் பிரிக்கப்பட்டுள்ள) வடமேற்கிலுள்ள அலாஸ்காவையும் மட்டுமே உள்ளடக்கி அமைதிப் பெருங்கடலில் உள்ள ஹவாய் தீவை விலக்கி வரையறுக்கிறது.
தேவதூதர்
பிரம்ம ஞானம்
மேலே கூறப்பட்டிருக்கும் அனைத்தும் ஸ்தூல பொருட்களால் உருவாகியிருக்கும் ஸ்தூல உடல்களைச் சொந்தமாகக் கொண்டிருக்கும் என பிரம்ம ஞானிகள் வலியுறுத்துகின்றனர். ஸ்தூல பொருட்கள் என்பவை நயமான பொருட்கள் மற்றும் மிகவும் தூய்மையான பொருட்கள் ஆகும். இவை வழக்கமான பெளதீகத் தளப் பொருட்களைக் காட்டிலும் மிகவும் சிறிய துகள்களால் உருவானவை ஆகும்.
கண்டம்
கண்டங்களின் பரப்புக்கள்
நிலவியல் அல்லது புவியியல் அணுகுமுறையில், கண்டம் தொடர்ச்சியான நிலப்பகுதியைத் தவிர ஆழமற்ற நீரில் மூழ்கிய அண்மைப்பகுதிகளையும் (கண்டத் திட்டு) அப்பரப்பிலுள்ள தீவுகளையும் (கண்டத் தீவுகள்), உள்ளடக்குகிறது;இவையும் கண்டத்தின் கட்டமைப்பின் அங்கமாக விளங்குகின்றன. இதன்படி கடற்கரைகள் கடலின் ஏற்றத் தாழ்வுகளால் மாறிவருவதால், கடலோர கண்டப்படுகையே உண்மையான எல்லையாகும். இந்த அணுகுமுறைப்படி பெரிய பிரித்தானியாவின் தீவுகளும் அயர்லாந்தும் ஐரோப்பாவின் அங்கமே; ஆத்திரேலியாவும் நியூ கினியும் இணைந்து ஒரே கண்டமே.
தேவதூதர்
தற்கால ஆய்வுகள்
thumb|100px|right|சேண்ட்'ஆஞ்சலோவின் (ரோமில் உள்ள ஒரு மாவட்டம்) முத்திரை
2002 ஆம் ஆண்டில் ஐக்கிய இராட்சியத்தில் 350 மக்களிடம் மேற்கொள்ளப்பட்ட நேர்காணல் சார்ந்த ஒரு ஆய்வில் பலர் சில நேரங்களில் பல்வேறு சாட்சிகள் முன்னிலையில் பார்த்தல், எச்சரிக்கைகளைக் கேட்டல், ஆபத்தான சூழல்களில் இருந்து திசை திருப்புவதற்காக தொட்டதைப் போல, அழுத்தியதைப் போல, தூக்கியதைப் போல உணர்தல், ஒருவர் மரணம் அடைந்திருக்கும் தருவாயில் நறுமணத்தை உணர்தல் போன்ற பல்வேறு விதங்களில் தேவதூதர்களை உணர்ந்ததாக விவரித்தனர். நேரில் பார்த்த அனுபவங்களில் பல்வேறு வடிவங்களில் தேவதூதர்களைப் பார்த்ததாக விவரித்திருக்கின்றனர். அது "மரபார்ந்த" உருவத்திலோ (இறக்கைகளுடன் கூடிய மனிதன் போன்று), மிகவும் அழகாக அல்லது கதிர்வீச்சுடன் கூடிய மனிதனாகவோ அல்லது ஒளி ரூபத்திலோ இருந்ததாகக் கூறினர்.
கண்டம்
கண்டங்களின் பரப்புக்கள்
பண்பாட்டுக் கூறுகளின்படி, கண்டத்தின் எல்லை கண்டப்படுகைகளையும் கடந்து தீவுகளையும் கண்டத் துண்டுகளையும் உள்ளடக்குகிறது. இதன்படி, ஐசுலாந்து ஐரோப்பாவின் அங்கமாகவும் மடகாசுகர் ஆபிரிக்காவின் அங்கமாகவும் கருதப்படுகிறது. இக்கோட்பாட்டையே மேலும் விரிவுபடுத்தி, சில புவியியலாளர்கள் ஆஸ்திரேலேசிய புவிப்பொறையுடன் அமைதிப் பெருங்கடலில் உள்ள தீவுகளையும் ஒன்றிணைத்து ஓசியானியா எனக் குறிப்பிடலாயினர். இது புவியின் அனைத்துப்பரப்பையும் கண்டங்களாகவும்  கண்டம் போன்ற நிலத்தொகுதிகளாகவும் பிரிக்க வழி செய்கிறது.
தேவதூதர்
தற்கால ஆய்வுகள்
2008 ஆம் ஆண்டில் அமெரிக்காவில் பேய்லர் பல்கலைக் கழகத்தின் மத ஆய்வுக்கான கல்வி நிறுவனம் மேற்கொண்ட கணக்கெடுப்பில் 1,700 நபர்கள் வாக்களித்திருந்ததில் ஐந்தில் ஒருவர் மதச்சார்பற்றவர்களாக தங்களைக் கூறிக்கொண்டவர்களையும் சேர்த்து 55 சதவீத அமெரிக்கர்கள் அவர்களது வாழ்க்கையை பாதுகாவல் தேவதூதர் பாதுகாப்பதாக நம்புவதாகத் தெரிவித்தனர். 2007 ஆம் ஆண்டு ஆகஸ்ட் மாதத்தில் மேற்கொள்ளப்பட்ட பீவ் கருத்துக்கணிப்பில் 68 சதவீத அமெரிக்கர்கள் "தேவதூதர்கள் மற்றும் அரக்கர்கள் உலகில் இருப்பதாக" நம்புவதாகத் தெரிவித்தனர்.
கனடாவில் 2008 ஆம் ஆண்டு 1000 கனடியர்களிடம் மேற்கொள்ளப்பட்ட கருத்துக் கணிப்பில் 67 சதவீதத்தினர் தேவதூதர்களை நம்புவதாகத் தெரிவித்தனர்.
கூடுதல் வாசிப்பு
!  ''Mamre Press. ISBN 0-932945-40-6.''
புற இணைப்புகள்
பகுப்பு:வானதூதர் பகுப்பு:கூகுள் தமிழாக்கம்-சமயம்
கண்டம்
கண்டங்கள் பிரிப்பு
ஒவ்வொரு கண்டமும் தனித்த நிலப்பகுதியாக இருக்க வேண்டும் என்ற அடிப்படை கோட்பாட்டிலிருந்து பொதுவாகத் தன்னிச்சையான, வரலாற்று மரபுகளால்  விலக்கங்கள்  ஏற்பட்டுள்ளன. ஏழு கண்டங்களில் ஆத்திரேலியாவும் அன்டார்க்டிக்காவும் மட்டுமே மற்ற கண்டங்களிலிருந்து தனித்து உள்ளன.
பல கண்டங்கள் முற்றிலும் தனித்த பகுதிகளாக வரையறுக்கப்படவில்லை; " ஏறக்குறைய தனித்த நிலப்பரப்புகளாக"பிரிக்கப்பட்டுள்ளன. ஆசியாவும் ஆபிரிக்காவும் சூயஸ் குறுநிலத்தால் இணைக்கப்பட்டுள்ளன; வடக்கு, தெற்கு அமெரிக்காக்கள் பனாமா குறுநிலத்தால் இணைக்கப்பட்டுள்ளன. இந்த இரண்டு குறுநிலங்களுமே (isthmus) அவை இணைக்கும் பெருநிலப்பகுதிகளை விட மிகக் குறுகியவை. இவற்றின் குறுக்காகச் செயற்கையான நீர்வழிகள் ( முறையே சூயஸ், பனாமா கால்வாய்கள்) இந்த நிலப்பரப்புகளைப் பிரிக்கின்றன.
எந்தவொரு கடலும் பிரிக்காத ஐரோவாசியாவை ஆசியா என்றும் ஐரோப்பா என்றும் பிரிப்பது பிறழ்வு ஆகும். ஐரோவாசியாவை ஒரே கண்டமாக ஏற்றுக்கொண்டால் உலகில் ஆறு கண்டங்களாகப் பிரிக்கலாம். இந்த அணுகுமுறை நிலவியலிலும் புவியியலிலும் ஏற்றுக்கொள்ளப்படுகிறது. ஐரோவாசியாவை ஐரோப்பா என்றும் ஆசியா என்றும் பிரிப்பது  ஐரோப்பிய மையவாதத்தின் எச்சமாகக் கருதப்படுகிறது: "நிலப்பரப்பு, பண்பாடு மற்றும் வரலாற்று பன்முகத்தில், சீன மக்கள் குடியரசும்  இந்தியாவும் முழுமையான ஐரோப்பிய நிலப்பரப்பிற்கு ஒத்தது; எந்தவொரு தனி ஐரோப்பிய நாட்டிற்கும் அல்ல. ஒரு சிறந்த மாற்றாக (அப்போதுகூட முழுமையற்ற)  பிரான்சை, முழுமையான இந்தியாவுடன் அல்லாது, உத்தரப் பிரதேசம் போன்ற ஒரு இந்திய மாநிலத்துடன் ஒப்பிடுவதே சரியானதாகும்." இருப்பினும், வரலாற்று, பண்பாட்டுக் காரணங்களுக்காக, ஐரோப்பாவை தனி கண்டமாகப் பல வகைப்படுத்தல்களிலும் கருதப்படுகிறது.
கண்டங்களைத் தனித்த நிலப்பகுதிகளாக வரையறுத்து அனைத்து தொடர்ச்சியான நிலப்பகுதிகளையும் ஒன்றிணைத்தால், ஆசியா, ஐரோப்பா, ஆப்பிரிக்கா அடங்கிய ஒற்றை நிலப்பகுதி ஆப்பிரிக்க-யூரேசியா என்றழைக்கப்படுகிறது. இதன்படி நான்கு கண்டங்கள் உள்ளன: ஆப்பிரிக்க-யூரேசியா, அமெரிக்கா, அன்டார்ட்டிகா மற்றும் ஆத்திரேலியா.
பனி யுகத்தில், கடல்மட்டம் தாழ்ந்திருந்தபோது பல கண்டப்படுகைகள் உலர்நிலமாக, நிலப்பாலங்களாக வெளிப்பட்டன; அக்காலத்தில் ஆத்திரேலியா (கண்டம்) ஒரே தொடர்ச்சியான நிலப்பகுதியாக இருந்தது. அதேபோல அமெரிக்காக்களும் ஆபிரிக்க-யூரேசியாவும் பெரிங் பாலத்தால் இணைக்கப்பட்டிருந்தன. பெரிய பிரித்தானியா போன்ற பிற தீவுகளும் தங்கள் கண்டத்தின் பெருநிலப்பகுதிகளுடன் இணைந்திருந்தன. அக்காலத்தில் மூன்று கண்டங்களே இருந்தன: ஆபிரிக்க-யூரேசிய-அமெரிக்கா, அன்டார்ட்டிகா, ஆத்திரேலியா-நியூ கினியா.
கண்டங்களின் எண்ணிக்கை
மனித நடமாட்டம் இல்லாத அன்டார்க்டிக்காவைத் தவிர்த்த ஐந்து கண்ட வடிவத்தைப் பன்னாட்டு ஒலிம்பிக் குழு ஏற்றுக்கொண்டு ஒலிம்பிக் சின்னங்கள் ஐந்து வளையங்களைக் கொண்டுள்ளது.
ஆத்திரேலியாவையும் அடுத்துள்ள பசிபிக் மற்றும் அமைதிப் பெருங்கடல் தீவுகளையும் குறிக்க சிலநேரங்களில் ஓசியானியா அல்லது ஆஸ்திரேலியா என்ற சொற்பயன்பாட்டையும் காணலாம். இப்பயன்பாட்டை கனடா இத்தாலி, கிரேக்கம் (நாடு) மற்றும் இலத்தீன் அமெரிக்க நாடுகள், போர்த்துக்கல், எசுப்பானியா நாட்டு பாடப்புத்தகங்களில் காணலாம்.
பரப்பளவும் மக்கட்தொகையும்
எல்லாக் கண்டங்களும் சேர்த்து மொத்தப் பரப்பளவு 148,647,000 ச.கி.மீ. இது உலகின் பரப்பில் ஏறத்தாழ 29.1 சதவிகிதம் ஆகும்.
வெளி இணைப்புகள்
* பகுப்பு:மேற்கோள் வழு-Defined multiple times
திலீப் ராயன்
திலீப் ராயன் (10 மே 1989) என்பவர் தமிழ்த் தொலைக்காட்சி தொகுப்பாளர் மற்றும் நடிகர் ஆவார். சன் தொலைக்காட்சியில் 2018ஆம் ஆண்டு முதல் ஒளிபரப்பாகும் நாயகி என்ற தொடரில் திருமுருகன் என்ற கதாபாத்திரத்தில் நடித்ததன் மூலம் புகழ் பெற்ற தொலைக்காட்சி நடிகர் ஆனார்.
தொலைக்காட்சி வாழ்க்கை
இவர் 2013ஆம் ஆண்டு சன் தொலைக்காட்சியில் ஒளிபரப்பான சூரிய வணக்கம் என்ற நிகழ்ச்சியின் மூலம் தொகுப்பாளராக அறிமுகமானார். இந்த நிகழ்ச்சியில் இவருடன் நடிகை மற்றும் தொகுப்பாளினி நிஷா கிருஷ்ணன் என்பவர் இணைத்து தொகுத்து வழங்கினார். அதை தொடர்ந்து 2016ஆம் ஆண்டு சன் சிங்கர் என்ற பாட்டு நிகழ்ச்சியின் 5வது பருவத்தை தொகுப்பாளினி நட்சத்திராவுடன் இணைத்து தொகுத்து வழங்கினார்.
2018ஆம் ஆண்டில் நாயகி என்ற தொடர் மூலம் சின்னத்திரையில் நடிகராக அறிமுகமானார். இந்த தொடரில் திருமுருகன் என்ற கதாபாத்திரத்தில் நடிகை வித்யா பிரதீப்புக்கு ஜோடியாக நடிக்கின்றார்.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:சென்னை நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தமிழ்நாட்டு தொலைக்காட்சி பிரமுகர்கள்
மோனா (திரைப்படம்)
மோனா (ஆங்கிலம்: Moana or Vaiana or Oceania) இது 2016 இல் வெளிவந்த கணிணியில் முப்பரிமான அனிமேஷன் முறையில் உருவாக்கப்பட்ட படமாகும். இது வால்ட் டிஸ்னி அனிமேஷன் ஸ்டுடியோஸ் மூலம் தயாரிக்கப்பட்டது. இதை வால்ட் டிஸ்னி பிக்சர்ஸ் தயாரித்து வெளியிட்டது. இது வால்ட் டிஸ்னி பிக்சர்ஸ் 56வது அனிமேஷன் திரைப்படமாகும். இப்படத்தை ரோன் கிளமென்ட்சு மற்றும் ஜான் மஸ்கர் ஆகிய இரு இயக்குநர்கள் இயக்கியுள்ளனர். கிறிஸ் வில்லியம் மற்றும் ஸ்டான் ஹால் ஆகிய இருவரும் உதவி இயக்குநர்களாக பணி புரிந்தனர். இத்திரைப்படம் மோனா என்றப் பெண் மற்றும் மவுய் ஆகிய இரு பாத்திரங்களும் நிக்கோல் செர்சிங்கர், டுவெயின் ஜான்சன் ஆகியோரது குரலில் அறிமுகப்படுத்துகிறது. இப்படத்தில் லின்-மானுவல் மிராண்டா, தே வாகா மற்றும் மார்க் மான்சினா ஆகியோரால் எழுதப்பட்ட பாடல்களும், மான்சினா இசையமைத்த ஒரு ஆர்கெஸ்ட்ரா இசையும் இடம் பெற்றுள்ளன
இந்த படம் ஒரு பாலினீசியன் கிராமத்தின் தலைவரின் மகள் மோனாவின் கதையைச் சொல்கிறது, அவர் டெ ஃபிட்டி தெய்வத்துடன் ஒரு மாய நினைவுச்சின்னத்தை மீண்டும் ஒன்றிணைக்க கடலால் தேர்ந்தெடுக்கப்படுகிறார். ஒரு தீவைத் தாண்டிப் போகும்போது, மோனா ஒரு புகழ்பெற்ற தேவதூதரான மவியைத் தேடியும், அவரது உதவியால் டெ ஃபிட்டிக்கு நினைவுச்சின்னத்தை திருப்பித் தந்து தனது மக்களைக் காப்பாற்றும் நம்பிக்கையில் பயணம் செய்கிறார்.
மோனா நவம்பர் 23, 2016 அன்று திரையரங்கில் வெளியிடப்பட்டது. விமர்சகர்களிடமிருந்து நேர்மறையான விமர்சனங்களையே, குறிப்பாக அதன் அனிமேஷன், இசை மற்றும் குரல் போன்றவற்றிகாக பாராட்டுகள் பெற்றது. இப்படம் உலகெங்கும் 643 மில்லியன் அமெரிக்க டாலர் வருமானம் ஈட்டியது. சோட்டோபியா என்றப் படத்துடன், வால்ட் டிஸ்னி அனிமேஷன் ஸ்டுடியோஸ் ஒரே ஆண்டில் இரண்டு திரைப்படங்களை வெளியிட்டது 2002 க்குப் பிறகு இதுவே முதல் முறையாகும். 89ஆவது அகாதமி விருதுகள் நிகழ்ச்சியில் இரு அகாதமி விருதிற்காக பரிந்துரைக்கப்பட்டது: சிறந்த அனிமேஷன் திரைப்படம் என்றப் பிரிவிலும், மற்றொன்று சிறந்த அசல் பாடலுக்கான "(ஹௌ ஃபார் ஐ வில் கோ)" அகாடமி விருதுக்கும் பரிந்துரைக்கப்பட்டது.
கதை
மோட்டுனாய் என்றத் தீவில் வசிக்கும் பொலினீசியா மக்கள் டெ ஃபிட்டி தெய்வத்தை வணங்கி வருகிறார்கள். அந்தக் கடவுள் கடலுக்கு உயிரைத் தருகிறது. ஒரு "பவுனமு" கல்லை அவளுடைய இதயமாகவும், அவளுடைய சக்தியின் மூலமாகவும் கொண்டுள்ளது.. படகோட்டுவதில் நிபுணனாரான மவுய், மனிதகுலத்திற்கு படைப்பின் சக்தியை திரும்பக் கொடுக்க திருடப்பட்ட இதயத்தைத் தேடிவருகிறார். இருப்பினும், டெ ஃபிட்டி சிதைந்து போகிறது, மேலும் இதயத்தைத் தேடும் டெ கோ என்ற மற்றொருவரால் மவுய் தாக்கப்படுகிறார்: டெ கோ, என்ற எரிமலை அரக்கனுடன் நடந்த ஒரு சண்டையில், மவுய் வானத்தில் தூக்கியடிக்கப்படுகிறார். அவருடைய மிகப்பெரிய மந்திரத் தூண்டில் மற்றும் இதயமும் கடலின் ஆழத்திற்குள் போய் விழுகிறது.
ஒரு சில ஆண்டுகளுக்குப் பிறகு மோட்டுனாயின் தலைவன் துயின் மகள் மோனாவைக் கடல் தேர்வு செய்கிறது. அதற்குள் துயி வந்து அவளை மீட்டுச் செல்கிறார், இதனால் அவள் இதயத்தை காப்பாற்றும் பணியை இழக்கிறாள். துய் மற்றும் மோனாவின் தாயார் சீனா, ஆகியோர் தீவின் தலைவியாக பதவி ஏற்பதற்கு மோனாவை தயார்படுத்துவதற்காக கடலில் இருந்து விலகி வைக்க முயற்சி செய்கிறார்கள். பதினாறு ஆண்டுகளுக்குப் பிறகு, அவர்கள் வாழும் தீவில் தாவரங்கள் இறந்து, மீன் பிடிப்பு சுருங்குகிறது. தீவின் பாறைக்கு அப்பால் சென்று அதிகமான மீன்களை பிடிக்க எண்ணி மோனா நினைக்கிறாள். ஆனால் துய் அதைத் தடைசெய்கிறார். மோனா பாறைகளை வெல்ல முயற்சிக்கிறார், ஆனால் அலைகளால் வெல்லப்படுகிறார், மேலும் மோட்டுனுய் மீது கப்பல் உடைக்கப்படுகிறது.
பின்னர் மோனா மவுய் உதவியுடன் கடலினுள் நுழைந்து டெ ஃபிட்டி தெய்வத்தின் இதயத்தை காப்பாற்றி அவளிடமே வழங்குவதாக மீதிக்கதைச் செல்கிறது.
வெளி இணைப்புகள்
பகுப்பு:2016 திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள்
குயம்பேட்டை சோலாபுரி மற்றும் மாரியம்மன் கோயில்
குயம்பேட்டை சோலாபுரி மற்றும் மாரியம்மன் கோயில் தமிழ்நாட்டில் வேலூர் மாவட்டம், குயம்பேட்டை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கூழ் வார்த்தல் முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏப்ரல் 27
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
வடுகப்பாளையம் ஊராட்சி
வடுகப்பாளையம் ஊராட்சி (Vadugapalayam Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2476 ஆகும். இவர்களில் பெண்கள் 1252 பேரும் ஆண்கள் 1224 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சார்ல்ஸ் பாமர்
சார்ல்ஸ் பாமர் (Charles Palmer , பிறப்பு: மே 15 1919, இறப்பு: மார்ச்சு 31 2005), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 336 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1954 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1919 பிறப்புகள் பகுப்பு:2005 இறப்புகள் பகுப்பு:ஜென்டில்மென் துடுப்பாட்டக்காரர்கள்
சென்னகுணம் ஊராட்சி
சென்னகுணம் ஊராட்சி (Sennakunam Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4897 ஆகும். இவர்களில் பெண்கள் 2388 பேரும் ஆண்கள் 2509 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோலுயிரி
கோலுயிரி அல்லது கோலுரு பாக்டீரியா அல்லது கோலுரு நுண்ணுயிரி (Bacillus) என்பது குச்சி அல்லது கோல் போன்ற உருவத்தையுடைய பசிலசு (Bacillus) எனும் பேரினத்தைச் சேர்ந்த பாக்டீரியாக்கள் ஆகும். இந்த பேரினத்தைச் சேர்ந்த பாக்டீரியாக்கள் கிராம்-நேர் பாக்டீரியாக்கள் ஆகும். இவை கட்டாயமான காற்றுவாழ் (Aerobic organism), அல்லது அமையத்துக்கேற்ற காற்றின்றிவாழ் (Anaerobic organism) உயிரினமாக இருக்கும்.
பாக்டீரியாக்கள் உருவவியல் அடிப்படையில், மூன்று வகையாகப் பிரிக்கப்படும்போது, அவற்றில் ஒரு வகையாக இந்தக் கோலுயிரி (Bacillus) என்ற சொல் பயன்படுத்தப்படுகின்றது. ஏனைய இரு வகைகளும் கோளவுயிரி, சுருளியுயிரி என்பனவாகும். பொதுக் கருத்தைக் கொள்கையில், உருவவியல் அடிப்படையில், அனைத்து கோல் வடிவ உயிரினமும் கோலுயிரிகளே. எனவே கோல் வடிவம் கொண்ட அனைத்து உயிரினங்களும், பொதுவில் கோலுயிரி என்று அழைக்கப்பட முடியுமென்பதனால், இந்தச் சொல் சிலசமயம் கருத்து மயக்கத்தைத் தரக் கூடும். எடுத்துக் காட்டாக எசரிக்கியா கோலை என்ற கிராம்-எதிர் பாக்டீரியா கோல் வடிவில் இருப்பதனால், பொதுக் கருத்தில் கோலுயிரி என அழைக்கப்பட முடியுமாயினும், இந்த பாக்டீரியா பசிலசு பேரினத்தைச் சார்ந்ததல்ல.
பகுப்பு:பாக்டீரியாக்கள்
ஆலங்குளம் ஊராட்சி
ஆலங்குளம் ஊராட்சி (Alangulam Gram Panchayat), தமிழ்நாட்டின் சிவகங்கை மாவட்டத்தில் உள்ள சிவகங்கை வட்டாரத்தில் அமைந்துள்ளது. இந்த ஊராட்சி, சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1035 ஆகும். இவர்களில் பெண்கள் 496 பேரும் ஆண்கள் 539 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சௌனக் அபிசேகி
பண்டிட். சௌனக் அபிஷேகி (Shounak Abhisheki) ஒரு இந்திய பாடகராவார். பாரம்பரிய இசை, அரை பாரம்பரிய இசை, பக்தி இசை ஆகியவற்றின் இசையமைப்பாளருமாவார்.
சுயவிவரம்
இந்தியப் பாடகரான சிதேந்திர அபிசேகியின் மகனும், சீடருமான இவர், இந்துஸ்தானி இசையின் ஆக்ரா மற்றும் ஜெய்ப்பூர் பாணிகளை இணைக்கும் ஒரு பாடகராவார். இவர், ஜெய்ப்பூர் கரானாவின் கமல்தாய் தம்பேவிடம் பயிற்சி பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:இசைக் கலைஞர்கள்
அரால்டு அர்க்கிரீவ்ஸ்
அரால்டு அர்க்கிரீவ்ஸ் (Harold Hargreaves) (பிறப்பு: 29 மே 1876) பிரித்தானிய இந்தியாவின் தொல்லியல் ஆய்வாளர் ஆவார். இவர் இந்தியத் தொல்லியல் ஆய்வகத்தின் தலைமை இயக்குநராக 1928 முதல் 1931-ஆம் ஆண்டு வரை பணியாற்றியவர்.
பௌத்த சிறபக் கலைகளைல் வல்லுநராக இருந்த அரால்டு அர்க்கிரீவ்ஸ், இந்தியத் தொல்லியல் ஆய்வகத்தில் சேர்வதற்கு முன்னர் அமிர்தசரஸ் நகர அரசு உயர்நிலைப் பள்ளியின் தலைமை ஆசிரியராக இருந்தார்.
இந்தியத் தொல்லியல் ஆய்வகப் பணியில்
இந்தியத் தொல்லியல் ஆய்வகத்தில் 1910 -12-ஆம் ஆண்டுகளில் பிரித்தானிய இந்தியாவின் வடமேற்கு எல்லைப்புற வட்டடதின் கண்காணிப்பு தொல்லியலாளர் பணியில் இருந்த போது ஜான் மாரசலுடன் இணைந்து அரப்பா இராஜன்பூர் மற்றும் சாரநாத் தொல்லியல் அகழ்வாராய்ச்சிப் பணிகளில் கலந்து கொண்டார். 1924-இல் இவர் தற்கால பாகிஸ்தானில் உள்ள பலுசிஸ்தான் மாநிலத்தின் நல் எனுமிடத்தில் அகழாய்வுப் பணிகள் மேற்கொண்டார். 1928-ஆம் ஆண்டில் இவர் தொல்லியல் ஆய்வகத்தின் கூடுதல் தலைமை இயக்குநராக பதவி உயர்வு பெற்றார். பின்னர் ஜான் மாரஷல் ஓய்வுக்குப் பின் இவர் இந்தியத் தொல்லியல் ஆய்வகத்தின் தலைமை இயக்குநராக 1928-ஆம் ஆண்டில் பதவி ஏற்றார்.
மேற்கோள்கள்
பகுப்பு:இந்தியத் தொல்லியலாளர்கள் பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
எல்ஃபிரெட் எலினெக்
எல்பிரெட் யெலினெக்  (Elfriede Jelinek, ; பிறப்பு: அக்டோபர் 20, 1946)ஆத்திரிய நாட்டு பெண்ணிய இடாய்ச்சு மொழி நாடகாசிரியரும் எழுத்தாளருமாவார். 2004ஆம் ஆண்டிற்கான இலக்கியத்திற்கான நோபல் பரிசு இவருக்கு வழங்கப்பட்டுள்ளது. இவர் "சமூகத்தின் தேய்வழக்குகளின் அபத்தத்தையும் அவற்றின் கட்டுப்படுத்தும் அதிகாரத்தையும் தமது புதினங்களில் இனிய உரையாடல்கள் மூலமாக  சிறப்பான மொழிநடையில் வெளிப்படுத்தியதற்காக" இந்த நோபல் பரிசு அளிக்கப்பட்டது. இலக்கியத்தில் நோபல் பரிசு பெற்ற பத்தாவது பெண்மணியும் ஆசுதிரியாவின் முதல் பெண்ணும் இவராவார். இவரது தன்வரலாற்றை ஒட்டிய பியானோ டீச்சர் என்ற புதினத்திற்காக பெரிதும் அறியப்பட்டவர். இந்தக் கதையை மையமாகக் கொண்டு 2001இல் ஆசுதிரிய திரை இயக்குநர் மைக்கேல் ஹைன்கெ எடுத்த பிரான்சிய மொழி திரைப்படத்திற்கு கான் திரைப்பட விழாவில் சிறப்பு நடுவர் குழு விருது கிடைத்தது.
இவருக்கு 1998இல் ஜார்ஜ் பூக்னர் விருது கிடைத்துள்ளது. பிரான்சின் காஃப்கா பரிசு பெற்ற நான்காவது எழுத்தாளரும் முதல் பெண்மணியுமாவார்.
வாழ்க்கை வரலாறு
எல்பிரெடு யெலினெக் 1946ஆம் ஆண்டு அக்டோபர் 20 அன்று ஆசுதிரியாவில் இசுட்டீரியா பகுதியில் உள்ள முர்சுசுலாக் நகரில் பிறந்தார். இவரது தாயார் உரோமானிய செருமானியரான ஓல்கா இல்லோனா. தந்தையார் செக் யூதர். இவர்கள் வியன்னாவில் வாழ்ந்து வந்தனர்.
எலினெக்கின் தந்தை முக்கியமான தொழிற்சாலை ஒன்றில் வேதியியலாளராக பணிபுரிந்தமையால் இரண்டாம் உலகப் போர் காலத்தில் துன்புறுத்தப்படவில்லை; ஆனால் பல உறவினர்கள் பெரும் இனவழிப்பில் பாதிக்கப்பட்டனர். எலினெக்கின் தாய் வியன்னாவின் உயர்குடி குடும்பத்தைச் சேர்ந்தவர். சிறுமியாக எலினெக் உரோமானியக் கத்தோலிக்க கன்னிமடப் பள்ளியில் தமது கல்வியைத் துவங்கினார். எலினெக்கை இசையில் சிறுமுது அறிஞராக வளர்க்க அவரது தாயார் திட்டமிட்டிருந்தார். இளவயதிலிருந்தே பியானோ, கித்தார், வயலின், வியோலம் ரிக்கார்டர் போன்ற இசைக்கருவிகளில் பயிற்சி பெற்றார். பின்னர் வியன்னா இசைப் பல்கலைக்கழகத்தில் இசைக்கருவிக்கான பட்டயப் படிப்பில் பட்டம் பெற்றார். தந்தையாரின் மனநலம் பாதிக்கப்பட்ட நிலையிலும் தாயாரின் உயர்ந்த இலக்குகளை எட்ட எலினெக் முழுமையாக ஒத்துழைத்தார். வியன்னா பல்கலைக்கழகத்தில் கலை வரலாற்றையும் நாடக கலையையும் பயின்றார். இருப்பினும் மனத்தகைவு நோயால் பாதிக்கப்பட்ட எலினெக் தமது படிப்பை பாதியிலேயே விட வேண்டியதாயிற்று. தனது பெற்றோரின் வீட்டில் தனித்து இருக்க வேண்டிய நிலையில் தன் நோய்க்கான சிகிச்சையாக கவிதைகள் எழுதத் துவங்கினார். ஓராண்டுக்குப் பிறகு, மனநிலை தேறி வீட்டை விட்டு அன்னையுடன் வெளிவரத் தொடங்கினார். 1967ஆம் ஆண்டில் லிசாசு சாட்டன் (லிசாவின் நிழல்) என்ற இலக்கியப் படைப்பை வெளியிட்டார்; 1969இல் முதல் இலக்கியப் பரிசு பெற்றார். 1960களில் அரசியலில் ஈடுபாடு கொண்டிருந்தார்; நிறையப் படித்துக் கொண்டும் "பெரும்பாலும் தொலைக்காட்சிகளை கண்டு கொண்டும்" காலத்தைக் கழித்தார். 1974 முதல் 1991 வரை ஆசுதிரிய பொதுவுடமைக் கட்சியின் உறுப்பினராக இருந்தார். 1974ஆம் ஆண்டு சூன் 12 அன்று காட்ஃப்ரைடு அங்சுபெர்க்கை திருமணம் புரிந்தார்; இவர்களுக்கு குழந்தைப்பேறு கிட்டவில்லை.
படைப்புக்களும் அரசியல் சார்பும்
அவரது படைப்புக்களை மதிப்பிட எலினெக்கின் அரசியல் சார்பும் பெண்ணியக் கருத்துக்களும் பொதுவுடமைக் கட்சி அங்கத்துவமும் மிகவும் முக்கியமானவை. இக்காரணங்களால் அவரது படைப்புகள் விமர்சிக்கப்பட்டன. பிரெடெரிக் ஐகெலர் என்ற ஆசிரியர் எலினெக்கின் படைப்புக்களில் முதலாளித்துவ நுகர்வுச் சமூகமும் மனிதர்களையும் மனித உறவுகளையும் வணிகப்படுத்தும் அதன் தன்மையும், பொது வாழ்விலும் தனிவாழ்விலும் ஆசுதிரியாவின்  கொடுந்தேசியவாத  கடந்த காலத்தின் எச்சங்கள், மற்றும் முதலாளித்துவ தந்தை மரபுவழி சமூகத்தில் பெண்கள் மீதான சுரண்டலும் ஒடுக்கப்படுத்துதலும் மூன்று முதன்மை "இலக்குகளாக" இருப்பதாகக் குறிப்பிடுகின்றார்.
வெளியிணைப்புகள்
பகுப்பு:பெண்ணிய எழுத்தாளர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:1946 பிறப்புகள் பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள் பகுப்பு:வாழும் நபர்கள் பகுப்பு:நோபல் பரிசு பெற்ற பெண்கள்
டெவல்ட் பிரிடோரியஸ்
டெவல்ட் பிரிடோரியஸ் (Dewald Pretorius, பிறப்பு: திசம்பர் 7 1977), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 67 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2001/2002 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1977 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பள்ளகுழி அக்ரஹாரம் ஊராட்சி
பள்ளகுழி அக்ரஹாரம் ஊராட்சி (Ballakuli agraharam Gram Panchayat), தமிழ்நாட்டின் நாமக்கல் மாவட்டத்தில் உள்ள மல்லசமுத்திரம் வட்டாரத்தில் அமைந்துள்ளது. இந்த ஊராட்சி, திருச்செங்கோடு சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 641 ஆகும். இவர்களில் பெண்கள் 295 பேரும் ஆண்கள் 346 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்